Cuneiform Tablet TC 3 83
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-DUG {m}i-dí-a-šùr i-ku-nim PUZUR₄-ì-lí ì-lí-ba-ni ù šu-a-nim qí-bí-ma um-ma iš-du-ke-en₆-ma ki-ma dan-we-er a-zi-iz-ma IGI me-er-i-šu a-wa-tám ša i-ku-nim DUMU šu-IŠTAR ag-mu-ur IGI {d}a-šùr-DUG IGI i-ku-nim IGI i-dí-{d}IŠKUR KÙ.BABBAR ša ni-il₅-qé-ú a-na dan-we-er nu-ub-lam KÙ.GI ša kà-ri-im É-et šu-IŠTAR a-pá-la-am qá-bi-ú ù a-na ší-ti KÙ.BABBAR ú-sà-li-ú-ni-a-ti-ma u₄-me-e ni-iš-ku-ma <big_gap> wa-ar-kà-num a-na a-mur-DINGIR KÙ.BABBAR iš-qú-lu ú mì-šu ša um-ma šu-ut-ma iš-du-ke-en₆ KÙ.GI ša kà-ri-im ša-qá-la-am qá-bi₄ a-ṣé-er a-zi-zu i-na ra-mì-ni-a ú ma-la e-pu-šu ša dan-we-er a-na-ku mì-ma a-na ra-mì-ni-a ú-la al-qé i-na ba-ri-šu-nu le-ta-wu-ma šu-ma ki-ma dan-we-er pá-i a-dì-in-ma ší-bu-ú i-li-ú DUMU dan-we-er KÙ lu-ma-li šu-ma É-et šu-IŠTAR qá-bi₄-ú lu-ma-li-ú ù KÙ.GI a-nim DUMU dan-we-er e ú-ša-i-il₅-šu-nu-ma a-na ḫu-bu-li-a e iš-ku-šu-ma i-na bu-la-ti-a e i-zu-uz šu-ma i-zu-uz ša-áš-qí-la-šu